Antun Novalić
<s>Antun Novalić (Osijek, 1951 - Osijek, 26. 9. 2009), kontroverzni hrvatski poduzetnik, bankar i bivši predsjednik NK Osijek.</s>

<s>Biografija 
Antun Novalić je rođen 1951 godine u Osijeku.</s><s>Novalić je za života bio vrlo kontroverzna osoba.</s><s>Njegov poslovni uspon je počeo osnivanjem "Holdinga Novalić", a nastavljen oformljenjem "Gradske banke".</s><s>Također je bio vlasnik poznatog osječkog restorana "Bijelo-plavi" uz koji je namjeravao izgraditi i hotel.</s><s>1990-tih godina Novalić je bio dio većine gospodarskih zbivanja u Slavoniji.</s><s>Njegova moć počela je kopniti propadanjem tj. stečajem "Gradske banke", a za što je uvijek okrivljavao visoku politiku.</s><s>U svojoj sportskoj karijeri Novalić je bio jedan od najuspješnijih čelnika NK Osijek, a kao predsjednik čija je momčad osvojila prvi trofej kluba u povijesti, Kup iz sezone 1998/99 godine.</s><s>Javnosti je između ostalog postao poznat i po dva sudska postupka vođena na Županijskom sudu u Osijeku.</s><s>U julu 2007 godine oslobođen je optužbi da je od 1996 do 2001 godine protuzakonito prisvojio 57 milijuna HRK od transfera nogometaša Petra Krpana, Marka Babića, Jurice Vranješa, Igora Pamića i Tončija Žilića.</s><s>Postupkom je utvrđeno da je Novalić osobnim novcem plaćao spomenute nogometaše, ali i druge igrače NK Osijeka, iako je to trebala biti obveza kluba te da su između Novalića, NK Osijeka i tih igrača sklopljeni sponzorski ugovori kojima se prava iz transfera igrača prenose na Novalića.</s><s>U obrazloženju presude sudac Zvonko Vekić je naveo kako je Novalić predsjednikom NK Osijek postao 1995 godine, kada je klub bio u financijskoj krizi, s blokiranim računom, te da je u idućih nekoliko godina sredstva za funkcioniranje kluba uglavnom osiguravao Novalić, i to kreditima i pozajmicama preko tvrtaka u kojima su on ili članovi njegove uže obitelji bili jedini osnivači, tvrtaka iz "Holdinga Novalić" te pozajmicama preko osječke "Gradske banke", u kojoj je Novalić, osobno i preko svojih poduzeća, bio većinski vlasnik.</s><s>Zbog sumnje u zlouporabu položaja i ovlasti u "Gradskoj banci" tj. protupravno stečene imovinske koristi u iznosu od 51 milijun HRK, Novalić je nepravomoćno osuđen na dvije i pol godine zatvora 2007 godine.</s><s>Novalić se na potonju presudu žalio.</s><s>Također je bio optužen da je pri adaptaciji i preprodaji restorana "Bijelo-plavi" u Osijeku prisvojio 2,4 milijuna HRK.</s><s>Novalić je u pritvoru proveo više od dvije godine, a nakon izlaska na slobodu ponovno se uključio u sportski život grada.</s><s>Posljednjih godina svog djelovanja ostao je uz sport, baveći se radom u ženskom odbojkaškom klubu "Pivovara Osijek".</s><s>Antun Novalić je preminuo 26. 9. 2009 godine u Osijeku, izgubivši bitku s karcinomom u 58 godini života.</s>

<s>Reference</s>

<s>Biografije, Osijek
Hrvatski poduzetnici</s>

